b'\n_START_ARTICLE_\nMahavir\n_START_SECTION_\nZgodnje \xc5\xbeivljenje\n_START_PARAGRAPH_\nMahavir je bil rojen kot princ Vardhamana kralju Siddharthi in kraljici Trishali, od Ikshvaku dinastije. Rojen je bil leta 599 pr. Kr., po gregorijanskem koledarju meseca marca-aprila. Ko je bila kraljica nose\xc4\x8da je imela 14 sanj, ki so upodobljene v d\xc5\xbeainizemskih sktiptah, in so nakazovale, da je njenemu nerojenemu otroku usojena veli\xc4\x8dina. Kot otrok je bil tih, ampak pogumen. Pokazal je veliko poguma v velikih te\xc5\xbekih situacijah. Kot princ je odra\xc5\xa1\xc4\x8dal v luksuzu, a to nanj ni vplivalo. Po star\xc5\xa1evski zahtevi se je poro\xc4\x8dil s princeso Yashodo zelo mlad in imela sta h\xc4\x8di Priyadarshano. Del vernikov pa verjame, da se Mahivir ni hotel poro\xc4\x8diti, ko so mu star\xc5\xa1i to naro\xc4\x8dili._NEWLINE_Mahavir je po navadi prikazan v sede\xc4\x8di ali stoje\xc4\x8di meditativni postavi, pod njim pa je simbol leva.\n_START_SECTION_\nOdpoved\n_START_PARAGRAPH_\nKo je bil star 28, sta mu umrla star\xc5\xa1a, nadomestil pa ju je njegov starej\xc5\xa1i brat Nandivardhana. Mahivir pa si je \xc5\xbeelel svobode in bratovega dovoljenja, da se odre\xc4\x8de kraljevemu \xc5\xbeivljenju. Brat ga je od tega hotel odvrniti, ampak Mahivir je bil vstrajen in je meditacijo izvajal kar doma. Pri 30-ih letih pa je zapustil dom in \xc5\xbeivel kot asket. Podaril je svojo lastnino, oblekel eno obleko in od\xc5\xa1el.\n_START_SECTION_\nPokora\n_START_PARAGRAPH_\nMahavir je 12 let in pol opravljal pokoro, da bi se oddaljil od stvari, na katere je bil navezan. To je delal tako, da sploh ni govoril in da je vadil meditacijo, da bi premagal svoje osnovne \xc5\xbeelje. Ves \xc4\x8das se je vedel bolj mirno in s tem je na\xc5\xa1el na\xc4\x8din kako premagati jezo. Opustil je svoja obla\xc4\x8dila in prebrodil ogromne te\xc5\xbeave. Verjel je v filozofijo proti nasilju nad \xc5\xbeivimi stvarmi. Ves \xc4\x8das se je selil iz kraja v kraj, pogosto se je postil in spal je le 3 ure na dan. V teh dvanajstih letih je potoval skozi Bihar, zahod in sever Banglade\xc5\xa1a, dele Orisse in Uttar Pradesh. Po dvanajstih letih pokore je izmu\xc4\x8dani Mahavira za trenutek zaspal in pri tem imel serijo desetih \xc4\x8dudnih sanj, ki so jih kasneje razlo\xc5\xbeili v Jain Scriptures. Razlaga sanj: 1. Premagal je leva- predstavlja uni\xc4\x8denje "mok\xc5\xa1e" ali navezanosti na materialne stvari 2. Ptica z belim perjem, ki mu sledi- predstavlja to, da je dosegel \xc4\x8distost uma 3. Ptica s perjem v razli\xc4\x8dnih barvah- simbolizira pridobitev in \xc5\xa1irjenje razli\xc4\x8dnega znanja 4. Pred njim se pojavita dve biserni ogrlici- simbolizira pridiganje dvojne religije 5. \xc4\x8creda belih krav- predstavlja skupino vernikov, ki mu bodo sledili 6. Ribnik z odprtimi lotusi- simbolizira prisotnost nebe\xc5\xa1kih duhov, ki bodo \xc5\xa1irili nauk 7. Preplaval je vo\xc5\xa1\xc4\x8den ocean- simbolizira svobodo izmenjajo\xc4\x8dih ciklov smrti in ponovnega rojstva 8. Son\xc4\x8dni \xc5\xbearki, ki se \xc5\xa1irijo v vse smeri- simbolizira dose\xc5\xbeek Kevala Jnana 9. Obdaja goro s svojimi modrimi nameni- simbolizira to, da bo vesolje seznanjeno z znanjem 10. Sedi na prestolu na vrhu gore Meru- simbolizira spo\xc5\xa1tovanje ljudi do znanja, ki jim ga je izro\xc4\x8dil Mahavir in pridobitev njihovega spo\xc5\xa1tovanja.\n_START_SECTION_\nNauki\n_START_PARAGRAPH_\nMahavir je bil 24. u\xc4\x8ditelj Jainizma, ki je odgovoren za preureditev vere, predstavil pa je tudi Jain Sangho. Zagovarjal je duhovno enakost med mo\xc5\xa1kimi in \xc5\xbeenskami, prav tako pa je spodbujal privr\xc5\xbeence iz vseh socialnih razredov. Cilj Mahavirovih navkov je to, da dose\xc5\xbeejo svobodo iz cikla ponovnega rojstva, kjer \xc4\x8dlove\xc5\xa1ko \xc5\xbeivljenje predstavlja bole\xc4\x8dino, trpljenje in pregrehe. Trdi, da vsako \xc5\xbeivo bitje trpi kot su\xc5\xbeenj Karme, ki je kopi\xc4\x8denje posameznikovih dejanj. Du\xc5\xa1e i\xc5\xa1\xc4\x8dejo u\xc5\xbeitke v materialnih stvareh, \xc4\x8desar rezultat so pregrehe, med katere spadajo: egocentri\xc4\x8dnost, pohlep, jeza in nasilje. Posledica tega je slaba karma, katera prepre\xc4\x8duje prehajanje med cikli. Oznanjal je, da je pot, ki vodi do osvoboditve iz cikla Karme skozi Samyak Darshana (prava vera), Samyak Jnana (pravo znanje) in Samyak Charitra (pravi zna\xc4\x8daj). Po dolgoletnem meditiranju in kontempliranju je Mahavir pri\xc5\xa1el do zaklju\xc4\x8dka, da so za resni\xc4\x8dno osvoboditev du\xc5\xa1e potrebni trije pomembni elementi. Poimenoval jih je ahimsa (nenasilje), sanyama (preprostost) in tapas (zmernost).\n_START_SECTION_\nAhimsa (nenasilje)\n_START_PARAGRAPH_\nNenasilje je najvi\xc5\xa1ji princip D\xc5\xbeainizma. Um mora biti so\xc4\x8duten, da lahko nastopi nenasilje. Da lahko dose\xc5\xbeemo nenasilje, moramo biti zadovoljni v notranjosti. Vsa \xc4\x8dlove\xc5\xa1ka dejanja morajo biti prijazna, so\xc4\x8dutna in neagresivna.\n_START_SECTION_\nSanyama (preprostost in \xc5\xbeivljenje znotraj meja)\n_START_PARAGRAPH_\nTo predvsem pomeni biti zadovoljen z manj. Zato D\xc5\xbeainistom nikoli ni\xc4\x8desar ne primankuje, saj je v naravi vse v izobilju. \xc4\x8ce nekaj poizku\xc5\xa1amo nadzorovati, za\xc4\x8dutimo pomanjkanje, saj ne moremo posedovati vsega in zato si vedno \xc5\xbeelimo \xc5\xa1e ve\xc4\x8d. V trenutku, ko ne \xc5\xbeelimo ve\xc4\x8d nadzorovati, dose\xc5\xbeemo obilje.\n_START_SECTION_\nTapas (duhovna praksa o\xc4\x8di\xc5\xa1\xc4\x8denja, zmernosti, \xc5\xbertvovanje in postenje)\n_START_PARAGRAPH_\nTo je ena izmed najbolj va\xc5\xbenih prispevkov D\xc5\xbeainizma, saj po o\xc4\x8di\xc5\xa1\xc4\x8denju telesa sledi o\xc4\x8di\xc5\xa1\xc4\x8denje du\xc5\xa1e. Um onesna\xc5\xbeujejo \xc5\xa1kodljive misli. Zavest zastrupljajo ego, pohlep, ponos, jeza in strah. Du\xc5\xa1e trpijo zavoljo \xc5\xbeelja, navezanosti in tesnobe. Mahavir je na\xc4\x8dine kako o\xc4\x8distiti um, du\xc5\xa1o in zavest poimenoval tapas.\n_START_SECTION_\nAsteya (ne kradi)\n_START_PARAGRAPH_\nTo pomeni, da je treba vzdr\xc5\xbeevati pridobivanja dobrin ali poslov, ki presegajo osnovne potrebe, ker pa je te\xc5\xbeko vedeti kaj so te osnovne potrebe, se je potrebno vsak dan spra\xc5\xa1evati ali to res potrebujem ali je to pohlep.\n_START_SECTION_\nBramacarya (ljubezen brez sle)\n_START_PARAGRAPH_\nTo se povezje s primernim spolnim vedenjem, popolno vzdr\xc5\xbenost in zvestobo v zakonu. Telo je sveti\xc5\xa1\xc4\x8de \xc4\x8dlovekovega bitja, zato vsaka misel beseda in dejanje, ki zlorabljajo telo kr\xc5\xa1i princip bramacarya.\n_START_SECTION_\nAparigraha (nelastenje)\n_START_PARAGRAPH_\nTo pomeni nezbiranje materialnih strvari. \xc4\x8ce noben ne kopi\xc4\x8di, potem nobeden nebo prikraj\xc5\xa1an. Pomeni delitev in \xc5\xbeivljenje brez bahanja in razkazovanja bogastva. Obleka, hrana in pohi\xc5\xa1tvo bi morali biti preprosti, elegantni, a ne odve\xc4\x8dni. Nesmemo preve\xc4\x8d \xc4\x8dasa porabiti, da skrbimo za stvari, saj potem ni dovolj \xc4\x8dasa, da bi skrbeli za du\xc5\xa1o._NEWLINE_V slovenskem jeziku pa je na to temo iz\xc5\xa1la tudi slikanica: https://plus.si.cobiss.net/opac7/bib/1109169246'